b'\n_START_ARTICLE_\nKhepri\n_START_SECTION_\nSymbolisme\n_START_PARAGRAPH_\nOldtidens egypterne knyttet Khepris navn til det egyptiske verbet kheper i betydning \xc2\xabutvikle\xc2\xbb eller \xc2\xab\xc3\xa5 bli til\xc2\xbb. Kheper er en omskrivning av det gammelegyptiske ordet som betyr \xc2\xab\xc3\xa5 komme til, \xc3\xa5 endre, \xc3\xa5 skje, \xc3\xa5 eksisterte, \xc3\xa5 skape\xc2\xbb, og lignende._NEWLINE_Egypterne hadde observert hvordan gj\xc3\xb8dselbillen (eller pilletrillerbillen) rullet gj\xc3\xb8dsel til en ball og dyttet den foran seg til sitt hi under jorda. Egypterne trakk en forbindelse mellom solens bevegelse over himmelen og bevegelsen til gj\xc3\xb8dselballen som ble dyttet av billen. Solforbindelsen ble forsterket av det faktum at billen har antenner p\xc3\xa5 hodet, og n\xc3\xa5r den dyttet gj\xc3\xb8dselballen langs bakken, satt ballen mellom dens antenner, noe som lignet p\xc3\xa5 den m\xc3\xa5ten solskiven ble framstilt p\xc3\xa5 guddommens hode mellom to horn._NEWLINE_Det ble antatt at billen eller skarabeen ble f\xc3\xb8dt i en m\xc3\xb8kkhaug uten vanlig formering. Som resultat ble Khepri likestilt med Atum, den selvskapende solguden, og senere med Ra.\n_START_SECTION_\nReligion\n_START_PARAGRAPH_\nDet var ingen kult dedikert til Khepri, og han var i stor grad underlagt den st\xc3\xb8rre solguden Ra. Ofte ble Khepri og Atum, en annen solgud, sett p\xc3\xa5 som aspekter av Ra: Khepri var morgensolen, Ra var middagssolen, og Atum var kveldssolen.\n_START_SECTION_\nFramtoning\n_START_PARAGRAPH_\nKhepri ble framstilt som en gj\xc3\xb8dselbille, en skarab\xc3\xa9, skj\xc3\xb8nt stundom ble han i en del gravmalerier og gravpapyri representert som et menneske med et billehode. Han ble ogs\xc3\xa5 avbildet som en skarab\xc3\xa9 i solskipet holdt oppe av Nun._NEWLINE_Bilder av Khepri ble funnet i praktisk talt alle templer p\xc3\xa5 grunn av hans assosiasjoner med de evig kraftfulle solgudene. Amuletter i form av skarabeer ble ganske popul\xc3\xa6re. P\xc3\xa5 undersiden, som var flat, kunne en risse inn formler for hell eller magiske symboler. De ble ogs\xc3\xa5 benyttet segler.'